kardosdrur/scandi-wiki huggingface dataset:
Nicolas Frantz

Nicolas Frantz (4. november 1899 – 8. november 1985) født i Mamer, Luxembourg, var en cykelrytter, der i løbet af sin tolvårige karriere (1923-1934) vandt over 60 professionelle sejre. Han kørte for Thormann-holdet i 1923 og så for Alcyon-Dunlap-holdet fra 1924 til 1931.

Frantz er mest berømt for sine to Tour de France-sejre i 1927 og 1928. Han vandt i alt tyve etaper i Touren fra 1924 til 1929 og havde i alt den gule trøje i 37 dage. Han blev samlet nr. 2 i 1924 og 1926 og nr. 5 i 1929. Han vandt også det luxembourgske mesterskab (Championnat Luxembourg) tolv år i træk (1923-34) og andre af tidens mesterskaber, hvoraf mange dog ikke eksisterer længere. 

I 1928-udgaven af Tour de France kørte Frantz i den gule trøje hele løbet. Han var den første rytter siden Ottavio Bottecchia, der udførte den bedrift. Under samme løbs 19. etape brød stellet på Frantz' cykel sammen. Han klarede problemet ved at låne en damecykel (der godt nok var for lille) og køre de resterende 100 km af etapen på den. Derefter kunne han skifte til en anden Alcyon-cykel, som har kunne køre til Paris og den samlede sejr.

Større sejre 

1923
 National mester, landevej
1924
Tour de France
2. plads, sammenlagt
Winner 2 stages
 National mester, landevej
1925
Tour de France
4. plads, sammenlagt
Winner 4 stages
 National mester, landevej
1926
Tour de France
2. plads, sammenlagt
Vinder 4 etaper
 National mester, landevej
 Baskerlandet Rundt
1927
Tour de France
Vinder, sammenlagt
Vinder 3 etaper
14 dage i den gule trøje
 National mester, landevej
1928
Tour de France
Vinder, sammenlagt
Vinder 5 etaper
22 dage i den gule trøje
 National mester, landevej
1929
Tour de France
Vinder 2 etaper
5. plads, sammenlagt
1 dag i den gule trøje
 National mester, landevej
 Paris-Tours
1930
 National mester, landevej
1931
 National mester, landevej
1932
Tour de France
45. plads, sammenlagt
1933
 National mester, landevej
1934
 National mester, landevej

Eksterne henvisninger

Mandlige cykelryttere fra Luxembourg
Tour de France-vindere
Northrop F-5 Freedom Fighter

Northrop F-5 Freedom Fighter er et amerikanskbygget kampfly med to General Electric J85 jetmotorer. Flyet blev fremstillet af Northrop Corporation.

Den ubevæbnede, tosædede Northrop T-38 Talon er et supersonisk træningsfly og mange af NATO's piloter er blevet uddannet i disse.

Senere udgaver af flyet kaldes F-5E Tiger og har en radar – den sidste udgave var F-20 Tigershark med én enkelt General Electric F404-motor (F-18 Hornet har to af disse motorer). F-20 var udviklet til eksport til mindre pålidelige allierede under Jimmy Carters præsidentperiode. Da Ronald Reagan blev præsident fik disse lande mulighed for at købe mere avancerede kampfly og grundlaget for F-20 forsvandt.

Eksterne henvisninger 

 Global Aircraft – F-5 Freedom Fighter
 FAS – F-5 Freedom Fighter

Se også 
 Kampfly
 Militærfly

Noter 

Kampfly
Militærfly fra USA
2-motors jetfly
Dalby Kirke (Kerteminde Kommune)

Dalby Kirke er en kirke i Dalby Sogn i Kerteminde Kommune. Den er tidligst nævnt 1357, da syv biskopper tildelte 40 dages aflad til alle, der hjalp kirken. Senere afladsbreve kendes fra 1423, 1433 og 1434. Kirken var ifølge oplysning fra 1589 viet til Sankt Peter.

Patronatsretten blev 1678 knyttet til Eskebjerg, da herregårdens ejer, Frederik von Vittinghof erhvervede alle Hindsholms fire kirker (også Stubberup, Viby og Mesinge). 1680 blev de underlagt det nyoprettede friherreskab Scheelenborg og forblev under baroniet indtil overgangen til selveje 1926.

Stubberup Kirke var muligvis allerede o. 1500 annekteret til Dalby, men dette er først eksplicit nævnt 1531.

Bygning 
Kirken er en romansk bygning af rå kampesten over en profileret sokkel, der består af skib og smallere kor. Skibet blev forlænget mod vest i løbet af middelalderen, hvor der også blev indbygget hvælv, føjet et våbenhus til skibets sydside og rejst et tårn i vest. Alle disse tilføjelser er udført i tegl.

Inventar 
Kirkens ældste inventarstykke er et sengotisk korbuekrucifiks fra o. 1500, mens dåbsfadet er udført i Nürnberg i 1500-tallet, men først nævnt i kirken 1755. Alterstagerne er ligeledes fra 1500-tallet, o. 1550-75.

Prædikestolen er fra o. 1580 med fire glatte arkadefag og yngre malerier og en lydhimmel fra o. 1635. Skriftestolene er daterede 1586 og 1588 og bærer initialer for kirkeværge Frederich Henrichsen. Altertavlen er en arkitektonisk opbygget renæssancetavle fra 1633 med fremstillinger af Nadverens Indstiftelse, Opstandelsen og Samson med Gazas porte. Den er udført af samme værksted, som altertavlen i Stubberup Kirke.

Alterkalken er udført af Peter Petersen, Odense, i 1840 og disken af dennes elev Laurids Grønlund. Stolestaderne er indrettet etapevis i årene 1895-98.

Gravminder 
Der er bevaret tre ældre gravsten i kirken, den ældste fra o. 1625 og lagt over en ubekendt person, mens Niels Persens sten er fra 1638 og sognepræst Niels Clausen Foss' er fra 1670.

Der var tidligere flere murede begravelser i kirken, som imidlertid ikke havde været i anvendelse siden 1700-tallets midte og blev sløjfet kort efter 1812. I tårnrummet var desuden indrettet et gravkapel af Schack Brockdorff til Scheelenborg (1652-1730). Det var tænkt som et rum for midlertidig opstilling af kisterne, inden de kunne transporteres til det endelige gravsted i Valkendorfs kapel i Skt. Knunds Kirke, Odense, men i praksis forblev kisterne og gravkapellet fik permanent karakter. Gravkapellet blev afskærmet fra kirkerummet med et gravgitter udført som en portal med billedskærerarbejder fra o. 1700. Gitret kan på basis af akantusudskæringerne og helhedens overensstemmelse med den portal, Tuisch udførte 1695/99 til Sehestedernes gravkapel i Otterup Kirke nok tillægges dette værksted om end nok ikke Tuisch selv. Otte kisteplader fra gravkapellet er siden 1925 i Nationalmuseet.

Litteratur

Noter

Eksterne kilder og henvisninger 
 Dalby Kirke hos KortTilKirken.dk
 Dalby Kirke hos danmarkskirker.natmus.dk (Danmarks Kirker, Nationalmuseet)

Kirker i Kerteminde Kommune
Kirker i Fyens Stift
Kirker i Odense Amt
Dybt vand

Dybt vand er en dansk thriller-serie fra 1999, instrueret af Ole Bornedal. Den blev vist som mini-tv-serie i to afsnit, sendt på DR1 i samme år. Filmen handler om en mand (spillet af Jens Jørn Spottag) der involveres i en række dystre problemer og synker dybere ned, hver gang han har prøvet at dække over det forrige problem. Samtidig er det en historie der skildrer konsekvenserne af at anklage en bys siddende elite for beskidt spil og det endelige resultat heraf.

Medvirkende 
 Jens Jørn Spottag
 Lotte Andersen
 Henning Moritzen
 Søren Sætter-Lassen
 Gerda Gilboe
 Gyrd Løfqvist
 Ulf Pilgaard
 Isa Holm
 Ditte Gråbøl
 Bjarne Henriksen
 Niels Anders Thorn
 Ulrich Thomsen
 Daimi Gentle
 Kjeld Nørgaard
 Marina Bouras
 Jens Arentzen
 Gordon Kennedy
 Beate Bille

Eksterne henvisninger 
 Dybt Vand  på DR Bonanza
 

Miniserier fra Danmark
DR-serier
Thrillerserier
Danske tv-serier fra 1990'erne
Bonanza
Film fra Danmark (administrationskategori)
Søren Sebber Larsen

Søren Sebber Larsen (født 1966) er en dansk multiinstrumentalist og singer-songwriter. Han spiller guitar, keyboards og trommer. Hans speciale er flerstemmigt kor og fortolkning af bl.a. The Carpenters og The Beach Boys. Af sine egne sange er han mest kendt for hittet "Mexican eyes".
 
Ud over rækken af egne albums har Søren Sebber Larsen bidraget til andre kunstneres produktioner, såvel på scene som plade.

I 2004 udgav producenten Leif Barbré Knudsen (Wideseen) albummet The Doc Tele Caster med Søren Sebber Larsen som kunstner. Indholdet er betegnet som "væg-til-væg guitar instrumental chicken pickin' guitarspil". I 2007 fulgte albummet String Man igen produceret af Leif Barbré under Wideseen plademærket. Dette album indeholder instrumental guitarmusik inden for flere stilarter.

Shows 
Søren Sebber Larsen har blandt andet medvirket i:
 Dean Michael Show med Michael Carøe (1998-1999)
 Kapelmester på Amin Jensens Stort-turne (2000)
 Medvirken i orkester i Dansk Melodi Grand Prix (2000 og 2001)
 Duo med Annette Heick
 Kapelmester på Fest ved Fjorden med Johnny Reimar som vært (2005)

Diskografi 
Blandt Søren Sebber Larsens albumindspilninger er:
 Dean Michael's afskedsshow vol. 1 med Michael Carøe (2000)
 Feel Like Making Love, duoalbum med Monique (2001)
 Somewhere Down the Line (2002)
 Mexican eyes (2004)
 The Doc Tele Caster (2004)
 String Man (2007)

Eksterne henvisninger 
 Søren Sebber Larsen 
 The Doc Tele Caster
 String Man 

Guitarister fra Danmark
Keyboardspillere fra Danmark
Trommeslagere fra Danmark
Singer-songwritere fra Danmark
Dansksprogede forfattere fra Danmark
Multiinstrumentalister
Annette Heick

Annette Vollmer Heick (født 12. november 1971 på Frederiksberg) er en dansk tv-vært, journalist, sangerinde og tegnefilmsdubber. Hun er datter af de to kendte entertainere Keld og Hilda Heick.

Heick indledte sin karriere som journalist i 1987 på B.T. og fortsatte derfra til Se og Hør, hvor hun var frem til 1996. I 2001-02 var hun desuden skribent på Ekstra Bladet. Som sanger fik hun i 1988 et hit med "Du skælder mig hele tiden ud" sammen med Tommy Seebach. I oktober 2005 udsendte hun sit debutalbum, Right Time på sit eget pladeselskab. Albummet debuterede på en 96. plads på hitlisten og solgte omkring 100 eksemplarer i den første uge. Hun har deltaget i Dansk Melodi Grand Prix flere gange, måske bedst husket fra 2007 med sangen "Copenhagen Airport".

Som tv-vært har hun arbejdet på både DR og TV 2 samt TvDanmark, hvor hun på sidstnævnte fik sit gennembrud i 2002 med den japanske figur Ushi Heiku. I 2012 var hun vært på programmet Haps! Du er fanget, som sendte anden sæson i sommeren 2013.

Annette Heick har endvidere arbejdet som tegnefilmsdubber. Hun lægger bl.a. stemme til Andersine And i Hos Mickey, Douglas i Lloyd i rummet, Prinsesse Atta i Pixar-filmen Græs-rødderne, Porschen Sally i Biler, Shego i serien Kim Possible, Sandy Egern i SvampeBob Firkant, Tzipporah (dialog) i Prinsen af Egypten, Grønne Lygte & Maxine Gibson i Fremtidens Batman, Sirena Von Boo i Monster High Kun For Spøgelser. og Yvonne i Olsen-banden på de bonede gulve.

I Det Ny Teaters opsætning af musicalen Wicked spillede hun rollen som Glinda, og i Aarhus Teaters 2015-opsætning af My Fair Lady spillede hun rollen som Eliza Doolittle.

I 2016 var Annette Heick vært for Dansk Melodi Grand Prix bl.a. sammen med sin mor Hilda. Hun fik en del opmærksomhed grundet sit hår, som til anledningen var stylet i en frisure, der skabte debat på de sociale medier. I 2017 og 2018 var Annette Heick igen vært ved det danske Melodi Grand Prix, denne gang sammen med vinderen af Dansk Melodi Grand Prix 2016, Johannes Nymark.

Privatliv 
Hun bor sammen med sin mand, Jesper Vollmer, og deres to sønner i Søllerød. De har tidligere boet en årrække i Skåne.

Diskografi 
 Glædelig jul (med Tommy Seebach) (1995)
 Right Time (2005)
 Grænseløs (2012)

Revy 
 2016: PEJSESHOW 2016 - Pejsen går til filmen, Pejsegården, Brædstrup
 2018: PEJSESHOW 2018 - Tilbage til Pejsen, Pejsegården, Brædstrup

Referencer

Eksterner henvisningr 
 
 
 

Personer fra Frederiksberg
Journalister fra Danmark
Tv-værter fra Danmark
Tegnefilmsdubbere fra Danmark
Sangere fra Danmark
Ansatte ved TV 2
Deltagere ved Dansk Melodi Grand Prix 1991
Deltagere ved Dansk Melodi Grand Prix 2007
Personer i Kraks Blå Bog
Geotermisk kraftværk

Geotermiske kraftværker benytter geotermisk energi (varme i undergrunden) til at skabe strøm og evt. fjernvarme.

Kraftværket henter varmt vand i undergrunden, der opvarmes fra jordens indre, og benytter energien i dette til at drive turbiner, der producerer strøm – som i andre kraftværker.

Island er et af de steder i verden med den største udnyttelse af geotermisk energi, men alligevel anslås det, at kun 1,5 % af Islands energi udnyttes. I dag er Islands strømkrav opfyldt, men der arbejdes med planer om i fremtiden at kunne producere strøm på island og sælge den til Europa. Problemet er, at dette kræver store kabler på havbunden fra Island til Skotland eller nye teknologier for energilagring til transport f.eks. brint eller i en fjern fremtid antistof. Island vil kunne producere 2 millioner GWh om året – til sammenligning bruges 32.000 GWh i Danmark om året. Problemet er, at omkostningerne forbundet med et sådant projekt vil overstige det islandske nationalprodukt.

Pga. den lave temperatur i dansk undergrund findes der ikke geotermiske kraftværker i Danmark, da effektiviteten i en termodynamisk kredsproces er for lav til mekanisk arbejde. Men Danmark har tre geotermiske varmeværker: et i Thisted, Sønderborg og en boring ved Amagerværkets blok 2.

For at det kan lade sig gøre at pumpe varmt vand gennem undergrunden, skal denne være porøs, så vandet kan ledes igennem, fra den ene boring til den anden. Derfor er det typisk områder, som består af sandsten, man er på jagt efter.
En anden detajle er, at man skal skal ret dybt ned, hvis man vil have kogende vand (damp), som kan drive en turbine, dette er ideelt da man på denne måde kan få både el og fjernvarme fra systemet.
Tommelfingerreglen siger, cirka 30 grader for hver kilometer. Så man skal ned i omkring 3,5-4 kilometers dybde for at kunne få damp.
Det er en ganske stor udfordring at få placeret brøndene i denne forholdsvis store dybde, men det kan faktisk lade sig gøre med det selv samme udstyr, som i dag bruges til olieboringer i eksempelvis Nordsøen.

Referencer

Eksterne henvisninger 

Geotermisk energi 

Vedvarende energi
Kristian Flittie Onstad

Kristian Flittie Onstad (født 9. maj 1984) er en norsk fodboldspiller, som spiller i Mjøndalen IF. Han er er midterforsvarer.

Kristian har mere end 60 officielle landskampe fra U16- til U21-landsholdet. Han har spillet 34 kampe på U21-landsholdet deriblandt kampe i to EM-slutrunder.

Onstad kommer fra Gjelleråsen IF, og senere fra FC Lyns juniorafdeling. Han debuterede som 17-årig for FC Lyn, som han har spillet 73 ligakampe for.

I perioden 2006 til 2010 spillede han i den danske klub Esbjerg fB.

Eksterne henvisninger 
 Profil transfermarkt.com 

Fodboldspillere fra Norge
Fodboldspillere fra Esbjerg fB
Fodboldspillere fra FC Lyn Oslo
Fodboldspillere fra SK Brann
Fodboldspillere fra Stabæk Fotball
Lyn Fotball

Lyn Fotball (før FK Lyn Oslo) er en norsk fodboldklub. Klubben blev stiftet den 3. marts 1896 og var i en lang periode en af Norges største fodboldklubber. Efter nedrykning fra Tippeligaen i sommeren 2009 kom klubben i økonomisk uføre og gik konkurs det følgende år. Den blev derpå tvangsnedrykket til 8. division, men valgte i stedet at overføre sin licens til amatørafdelingen, der spiller i 6. division under navnet Lyn Fotball. Nedrykningen fik en række rutinerede kræfter til igen at stille op for klubben, herunder danske Steven Lustü samt Erik Mykland.

Danske spillere 
 Steven Lustü (2002-2007)
 Rasmus Daugaard (2006-2007)

Kvindefodbold 
Kvindernes hold startede i 2009. I 2012 rykkede holdet op i 1. division. Efter 2017 sæsonen rykkede holdet op i Norges bedste række for kvinderne, Toppserien.

Aktuel trup kvinder

Referencer

Eksterne henvisninger 

 FK Lyn Oslo

Fodboldklubber i Norge
Etableret i 1896
Gamle Oslo
Ophørt i 2010
Eliteserien (fodbold)

Eliteserien  er den bedste række i norsk herrefodbold. Fra 1991 til 2016 var det officielle navn Tippeligaen, da Norsk Tipping var hovedsponsor for rækken. I Norge har  begge navne været brugt omtrent lige meget. Indtil 2008 havde Tippeligaen 14 hold, men blev i 2009 udvidet til 16 hold. Den norske sæson starter i foråret og afsluttes om efteråret, hvor mesterskab og nedrykning således afgøres.

Europæisk deltagelse 
Den norske mester i 2008 indtræder i 1. kvalifikationsrunde til Champions League i sommeren 2009. Nr,. 2 i Tippeligaen (samt tilligemed den norske pokalmester i 2008) indtræder i 3. kvalifikationsrunde til Europa League i 2009, mens nr. 3 i Tippeligaen i 2008 indtræder i 2. kvalifikationsrunde.

Nedrykning 
I 2020: Nr. 15 (næstsidst) og nr. 16 (nr. sidst) i Eliteserien rykker ned i OBOS-Ligaen, mens nr. 12 (tredjesidst) skal møde nr. 4, 5 eller 6 i OBOS-Ligaen, for at overleve i Eliteserien. Nr. 1-2 i OBOS-Ligaen rykker direkte op i Eliteserien.

Placeringer siden 1981 

 Bortset fra den sæson hvor ligaen blev udvidet fra 12 til 14 klubber, har nummer tredjesidst spillet kvalifikation mod en/to klubber fra ligaen underneden.
 Sorteringsorden: Antal 1. pladser, 2. pladser, 3. pladser, antal gange med, 4. pladser, 5. pladser ... 16. plads, tidligste årstal.

Eksterne henvisninger 
 Europacup UEFA-koefficient 2003/2004-2007/2008 
 TV2 Sporten 

Fodboldligaer
Fodbold i Norge
Etableret i 1937
Malmö FF

Malmö Fotbollförening (forkortet MFF og med kælenavnet Di Blåe på skånsk dialekt) er en skånsk professionel fodboldklub i Malmø som spiller i den bedste svenske række, Allsvenskan. Klubben blev stiftet den 24. februar 1910, som en løsrivelsesforening fra Malmø-Kammeraterne, den ældste fodboldklub i byen, på grund af forskelle mellem klubberne. MFF var arbejerklassens klub tæt knyttet til Socialdemokratiet, mens Kammeraterne (Di Gule) var den borgerlige middelklassens. 

MFF har vundet Allsvenskan 23 gange og blevet svenske cupmestere 14 gange.  I 1979 nåede Di Blåe finalekampen i mestercupen (Champions League i dag) hvor man tabte til Nottingham Forest med 0-1 på München Olympiastadion.

MFF har en lang historisk rivalisering med Helsingborg IF (Slaget om Skåne) og Landscrone Bois, men intet lokalopgør har haft så meget prestige og følelser blandet i mødet som som det mellem MFF og Malmø-Kammeraterne.

Siden 2009 har klubben haft hjemmebane på Stadion.

Historie 
Klubben havde danske Viggo Jensen som træner fra 1992-1994. I 2016 var danske Allan Kuhn træner. Fra 2020 har Jon Dahl Tomasson været klubbens træner.

Spillertrup 

(Opdateret pr. 12. marts 2022)

Tidligere spillere 
 Danske spillere
 Ulrich Vinzents
 Christian Bank
 Peter Sørensen
 Brian Steen Nielsen
 Mike Jensen
 Robin Olsen - har danske forældre men svensk statsborgerskab
 Anders Christiansen
 Jonas Knudsen
 Søren Rieks
 Sebastian Jørgensen

 Kendte tidligere spillere
  Afonso Alves
  Patrik Andersson
  Martin Dahlin
  Zlatan Ibrahimović
  Jari Litmanen
  Roger Ljung
  Jörgen Pettersson
  Markus Rosenberg
  Stefan Schwarz
  Jonas Thern
  Jonatan Johansson
  Daniel Majstorovic
  Daniel Andersson
  Niklas Skoog
  Yksel Osmanovski
  Robin Olsen
  Emil Forsberg

Meritter 
Klubben har spillet 84 sæsoner (2019) i Allsvenskan og har vundet det Svenske Mesterskab 25 gange, senest i 2020.  

Svensk Mester 25 (1944, 1949, 1950, 1951, 1953, 1965, 1967, 1970, 1971, 1974, 1975, 1977, 1985, 1986, 1987, 1988, 1989, 2004, 2010, 2013, 2014, 2016, 2017, 2020, 2021)
Svensk Cup Vinder 14 (1944, 1946, 1947, 1951, 1953, 1967, 1973, 1974, 1975, 1978, 1980, 1984, 1986 og 1989)
Svensk Supercup 2 (2013, 2014)
Efes Pilsen Cup 1 (2005)

Referencer

Eksterne henvisninger 

 Malmö FF's websted

 
Fodboldklubber i Sverige
Etableret i 1910
Fanejede fodboldklubber
Barney Gumble

Barney Gumble er en figur fra tegnefilmsuniverset The Simpsons.

Den konstant bøvsende Barney Gumble er kendt som Spingfield's alkoholiker. Han er næsten altid fuld og ses derfor sjældent ædru. Den sølle Barney har intet arbejde og tilbringer det meste af sin tid på Moe's Tavern, hvis han ikke sover sine branderter ud i sin rodede lejlighed. Homer Simpson er Barney's bedste ven, og de har været kammerater lige siden high school. Han var engang intelligent, men så fik Homer ham til at smage en Duff.

Derudover kan det nævnes at han i en episode vinder en filmkonkurrence for sin selvbiografi "Pukahontas", som naturligvis handlede om alkoholisme.

Desuden lider Barney af Delirium tremens, hvor han i sjældment tilfælde ser hullacinationer.
I et afsnit da Barney drak noget juice (som Homer ved et uheld, at tage stoffer i, for at hjælpe hans mors hippie venner ), fik Barney synet af et skræmmende væsen. Han bliv bange og drak noget øl, så da kom en lyserøde elefant ud af den blå luft og overmandet det skræmmende væsen.
I et andet afsnit, sider en menneskelig kanin (en hallucination) ved siden af ham og han sagde disse ord til Barney: Drik, ellers dør jeg!

I sin ungdom var Barney med i et band kaldet "The Be Sharps", sammen med Homer Simpson, Apu Nahasapeemapetilon og Seymour Skinner.

Citater 
Tak pinky
De slås mod hindanden, ligesom naturfilmene!
Hjælp! Dagslys, få det væk!

Eksterne henvisninger 

Figurer i The Simpsons
Fylkir

Fylkir er en islandsk fodboldklub hjemmehørende i den østlige del af Reykjavik.

Klubben blev grundlagt den 28. maj 1967 og har vundet den islandske pokalturnering to gange, i 2001 og 2002.

Resultater fra europæiske konkurrencer 

Opdateret 25. juli 2013

UEFA Cup 
2001: Fylkir –  Pogoń Szczecin (2–1)
2001: Pogoń Szczecin – Fylkir (1–1)
2001:  Roda JC Kerkrade – Fylkir (3–0)
2001: Fylkir – Roda JC Kerkrade (1–3)
2002: Fylkir –  Royal Excelsior Mouscron (1–1)
2002: Royal Excelsior Mouscron – Fylkir (3–1)
2003:  AIK – Fylkir (1–0)
2003: Fylkir – AIK (0–0)

Intertoto Cup 
2004: Fylkir –  KAA Gent (0–1)
2004: KAA Gent – Fylkir (2–1)
2008:  FK Rīga – Fylkir (1–2)
2008: Fylkir – FK Rīga (0–2)

Europa League 
2010:  Torpedo-BelAZ Zhodino – Fylkir (3–0)
2010: Fylkir – Torpedo-BelAZ Zhodino (1–3)

Danske spillere 
 Christian Christiansen
 Peter Tranberg
 Peter Gravesen
 Mads Beierholm

Eksterne henvisninger 
 Officiel hjemmeside

Fodboldklubber i Island
Etableret i 1967
Kultur i Reykjavik
Heckler & Koch PSG1

PSG1 (fra tysk: Präzisions-Scharfschützen-Gewehr oversat: "Præcisions-Skarpskytte-Gevær") er en riffel lavet af den tyske våbenproducent Heckler & Koch.

Riflen er kendt verden over og bruges både af militærets og politiets specialtropper. Våbnet blev udviklet som reaktion på terroraktionen under De Olympiske Lege i sommeren 1972, og Heckler & Koch fik til opgave at udvikle en præcisionsriffel med høj kaliber, som var semiautomatisk, som den nyoprettede politistyrke GSG-9 kunne anvende sammen med militærets specialtropper. Den er kendt som en meget pålidelig riffel og meget effektiv på lang afstand med stor skade til følge, da den anvender 7.62 x 51 mm NATO-patroner.

Blandt soldater bliver den også kaldt "minerydderen", da den også bruges til at rydde miner med.

Automatrifler
Våben fra Tyskland